Title: Vykodnotenie kontrolného mechanizmu...
Subject: Príloha 1b
Author: Polakova.Ruzena
Last saved by: Demkova
Company: ŽSR
Category: PVM

Príloha č. 1b

1. Odchýlky výsledkov hospodárenia za rok 2006 oproti plánu plnenia konsolidačnej funkcie

Najväčšie odchýlky nákladov a výnosov z hospodárskej činnosti (v tis. Sk)

Skutočnosť k 31. 12. 2006

Plán KF 
k 31. 12. 2006

Rozdiel

Náklady | | |
Spotreba materiálu, energie a ost. | 3 153 085 | 3 448 513 | -295 428
Služby | 1 540 646 | 1 700 592 | -159 946
Osobné náklady | 6 077 359 | 6 168 545 | -91 186
Tvorba rezerv a zúčt. kompl. nákl. bud. obd. | 1 721 883 | 1 846 899 | -125 016
Tvorba oprav.položiek do nákladov | 953 504 | 80 000 | 873 504
Ostatné náklady na hosp. činnosť | 204 647 | 85 935 | 118 712
Výnosy | | |
Tržby z predaja vlast. výrobkov a služieb | 9 787 656 | 10 131 209 | -343 553
z toho: poplatok za použitie ŽDC | 6 729 686 | 7 065 315 | -335 629
Aktivácia | 230 171 | 307 063 | -76 892
Zúčt. rezerv a vznik kompl. nákl. bud. obd. | 1 351 991 | 1 684 950 | -332 959
Zúčt. oprav. položiek do výnosov | 785 835 | 0 | 785 835
Ostatné výnosy z hosp. činnosti | 11 803 155 | 3 647 125 | 8 156 030
z toho: neinvestičný transfér zo ŠR | 3 452 000 | 3 600 000 | -148 000
Najväčšie odchýlky nákladov a výnosov finančnej činnosti (v tis. Sk)
Náklady | | |
Finančné náklady | 3 154 531 | 2 758 500 | 396 031
z toho :  úroky | 2 028 167 | 1 545 000 | 483 167
Výnosy | | |
Finančné výnosy | 6 425 667 | 1 183 500 | 5 242 167
z toho: úroky | 54 900 | 5 000 | 49 900
Najväčšie odchýlky nákladov a výnosov mimoriadnej činnosti (v tis. Sk)
Náklady | | |
Mimoriadne náklady | 0 | 0 | 0
Výnosy | | |
Mimoriadne výnosy | 121 | 0 | 121

Výsledok hospodárenia z účtovného hľadiska za rok 2006
| | | v tis. Sk
| Skutočnosť  k 31. 12. 2006 | Plán KF         k 31. 12. 2006 | Rozdiel
Výnosy z hospodárskej činnosti spolu | 24 129 012 | 15 827 387 | 8 301 625
Náklady na hospodársku činnosť spolu | 16 619 081 | 16 408 284 | 210 797
Výsledok hospodárenia z hospodárskej činnosti | 7 509 931 | -580 897 | 8 090 828
Finančné výnosy | 6 425 667 | 1 183 500 | 5 242 167
Finančné náklady | 3 154 531 | 2 758 500 | 396 031
Výsledok hospodárenia z finančných činnosti | 3 271 136 | -1 575 000 | 4 846 136
Daň z príjmov z bežnej činnosti | 0 | 0 | 0
Mimoriadne výnosy | 121 | 0 | 121
Mimoriadne náklady | 0 | 0 | 0
Výsledok hospodárenia z mimoriadnej činnosti | 121 | 0 | 121
Výsledok hospodárenia spolu | 10 781 188 | -2 155 897 | 12 937 085

Za 1. – 12. 2006 ŽSR vykázali zisk vo výške 10 781 188 tis. Sk, čo je v porovnaní s plánom konsolidačnej funkcie vykázaný lepší výsledok hospodárenia o 12 937 085 tis. Sk. Lepší výsledok hospodárenia oproti plánu konsolidačnej funkcie súvisí najmä:
Náklady 
-	Výrazná úspora nákladov o 295 428 tis. Sk v oblasti spotreby materiálu, energie a ostatných neskladovateľných dodávok, ktorá súvisí s nižšou realizáciou plánovaných výkonov na železničnej dopravnej ceste a so zdĺhavým procesom verejného obstarávania materiálu,
-	úspora nákladov o 159 946 tis. Sk v oblasti služieb súvisí taktiež s nižším čerpaním nákladov vo väzbe na proces verejného obstarávania, ako aj s nižšou realizáciou plánovaných výkonov v oblasti služieb,
-	vyššia optimalizácia zamestnanosti priniesla úsporu  91 186 tis. Sk,
-	nižšia tvorba rezerv oproti plánu o 125 016 tis. Sk súvisí hlavne s nižšou tvorbou rezerv na nevyfakturované dodávky energie,
-	vyššia tvorba opravných položiek o 873 504 tis. Sk súvisí hlavne s tvorbou opravných položiek k zásobám, k pochybným pohľadávkam a k nedokončeným investíciám, čo prispelo k reálnemu oceneniu aktív,
-	vyššie ostatné náklady na hospodársku činnosť o 118 712 tis. Sk súvisia so zaúčtovaním daňovo neuznaných nákladov na hospodársku činnosť (odpustenie penále voči Spoločnej zdravotnej poisťovni, a.s.), nákladmi na obnovu peážnej trate, so zaúčtovaním reklamácie uhlia a iné,
-	vyššie čerpanie finančných nákladov o 396 031 tis. Sk, súvisí hlavne s vyúčtovaním záloh za zabezpečovaciu a telekomunikačnú technológiu z roku 2001 a s vyúčtovaním faktúr investičného charakteru (program ISPA) od spoločností SKANSKA DS, OHL ŽS a Doprastav.
Výnosy
-     výrazný nárast výnosov súvisí s odpustením úhrad zaúčtovaných do výnosov v roku 2006  v súvislosti s úvermi so štátnou zárukou realizovaných prostredníctvom FNM SR:
•	za rok 2004 vo výške 1 755 211 tis. Sk (na základe „Vyhlásenia o nenávratnosti realizovaných štátnych záruk prostredníctvom Fondu národného majetku SR v roku 2003 a 2004 voči Železniciam Slovenskej republiky, Bratislava“, ktoré nadväzuje na Uznesenie vlády SR č. 1 178 z 10. decembra 2003 a uznesenie vlády SR č. 835 z 25. augusta 2004 a dohodu o pristúpení k dlhu uzatvoreného medzi FNM SR a MF SR),
•	za rok 2005 vo výške 1 732 940 tis. Sk (na základe Uznesenia vlády č. 1095/2006 zo dňa 20. 12. 2006),
•	za rok 2006 vo výške 2 225 118 tis. Sk (na základe Uznesenia vlády č. 1095/2006 zo dňa 20. 12. 2006).
Európska komisia nevzniesla voči tomuto opatreniu výhrady, vzhľadom na to, že  neexistujú odôvodnené pochybnosti o zlučiteľnosti opatrenia so spoločným trhom. Opatrenie je považované za existujúcu pomoc podľa článku 88 ods. 1 Zmluvy o ES.
-	nárast výnosov súvisiaci s odpustením penále zo Sociálnej poisťovne  vo výške 6 429 548 tis. Sk,	
-	pokles poplatku za ŽDC oproti plánu konsolidačnej funkcie o 335 629 tis. Sk súvisí hlavne s poklesom výkonov oproti plánu u ZSSK Cargo v nákladnej doprave o 884 053 vlkm aj napriek nárastu výkonov v tis. hrtkm a poskytovaním nových osobitných sadzieb v osobnej doprave a nákladnej doprave od novembra 2006 na zamedzenie poklesu výkonov,
-	nižšie plnenie výnosov pri aktivácii DHM a DNM oproti plánu konsolidačnej funkcie o 76 892 tis. Sk je hlavne z dôvodu nerealizovania komplexnej rekonštrukcie hospodárskym spôsobom do výšky plánu KF,
-	nižšie zúčtovanie rezerv oproti plánu o 332 959 tis. Sk súvisí s nižšou tvorbou rezerv na nevyfakturované dodávky energie,
-	vyššie zúčtovanie opravných položiek do výnosov o 785 835 tis. Sk. Plán konsolidačnej funkcie uvažoval len so saldom opravných položiek.
-	vyššie finančné výnosy oproti plánu konsolidačnej funkcie súvisia aj s vyúčtovaním záloh za zabezpečovaciu a telekomunikačnú technológiu z roku 2001, s vyúčtovaním faktúr investičného charakteru (program ISPA) a s priaznivým vývojom SKK voči EUR.

2. Odchýlky v majetku, vlastnom  imaní a záväzkoch

Z hľadiska majetkovej a kapitálovej štruktúry ŽSR zaznamenali oproti plánu konsolidačnej funkcie zásadné zmeny. Plán konsolidačnej funkcie uvažoval s nárastom majetku oproti roku 2005 o 8 449 529 tis. Sk. V skutočnosti sa dosiahol nárast o 5 260 363 tis. Sk.  

Táto zmena bola ovplyvnená najmä rastom dlhodobého hmotného majetku v porovnaní s rokom 2005 o 5 840 247 tis. Sk a to hlavne z dôvodu úbytku stavieb (- 1 016 570 tis. Sk) a vyššieho tempa zverovania majetku do užívania (+ 7 721 860 tis. Sk).

Nižší stav dlhodobého hmotného majetku oproti plánu konsolidačnej funkcie o 2 708 814 tis. Sk je hlavne z dôvodu nižšieho čerpania prostriedkov z EÚ.

Nižší stav krátkodobých pohľadávok oproti plánu konsolidačnej funkcie o 863 152 tis. Sk je hlavne z dôvodu zníženia pohľadávok voči ZSSK Cargo a ZSSK za poplatok za použitie ŽDC a za trakčnú elektrickú energiu.

Základné imanie sa zvýšilo oproti plánu konsolidačnej funkcie o 2 394 519 tis. Sk najmä formou nepeňažného vkladu majetku štátu podľa § 13 ods. 13 písm. b) zákona č. 278/1993 Z. z. v znení neskorších predpisov na základe Dohody o postúpení pohľadávok medzi MDPT SR a ŽSR zo dňa 10. 11. 2006 uzatvorenej na základe Uznesenia vlády SR č. 921 zo dňa 31. 10. 2006. Na základe tejto dohody bol vložený zostatok pohľadávky štátu v správe MF SR zo Zmluvy o návratnom poskytnutí prostriedkov zo ŠFA č. 2586/2001-KM/a z 1. augusta 2001 a pohľadávka štátu zo Zmluvy o návratnej finančnej výpomoci zo štátneho rozpočtu  č. MF/015683/2004-442 v správe MF SR v celkovej čiastke 2 380 671 tis. Sk  (v decembri 2006), ako nepeňažný vklad do základného imania ŽSR. 

Vyšší stav kapitálových fondov oproti plánu konsolidačnej funkcie o 277 189 tis. Sk súvisí hlavne s preceňovaním pozemkov na ŽDC. 

Výsledok hospodárenia minulých rokov zaznamenal pokles oproti plánu konsolidačnej funkcie o 6 450 363 tis. Sk. Jedná sa o neuhradenú stratu minulých rokov, kde bola zaúčtovaná v mesiaci október oprava nedaňových nákladov a výnosov minulých účtovných období (významné položky), ktoré sa týkali Sociálnej poisťovni vo výške 6 429 548 tis. Sk.

Rezervy zaznamenali nárast oproti plánu konsolidačnej funkcie o 189 547 tis. Sk a to hlavne z dôvodu vyššej tvorby rezerv na súdne spory a na nevyfakturované investičné dodávky ako predpokladal plán.

Krátkodobé záväzky boli dosiahnuté nižšie oproti plánu konsolidačnej funkcie o 6 303 022 tis. Sk. Na vývoj krátkodobých záväzkov oproti plánu KF vplývalo hlavne odpustenie úhrad v súvislosti s úvermi so štátnou zárukou realizovaných prostredníctvom FNM SR v roku 2004 vo výške 1 755 211 tis. Sk, v roku 2005 vo výške 1 732 940 tis. Sk a v roku 2006 vo výške 2 225 118 tis. Sk, ako aj preúčtovanie záväzkov ŽSR voči MF SR (Sociálna poisťovňa a ŠFA) do základného imania.

Zvýšenie bankových úverov a krátkodobých výpomocí oproti plánu KF o 11 069 939 tis. Sk súvisí hlavne s Uznesením vlády SR č.1094 zo dňa 20. 12. 2006, kde sa rozhodlo, že úvery so štátnou zárukou prechádzajú k 1. 1. 2007 do štátneho dlhu. Na základe tejto skutočnosti sa zmenili podmienky splatnosti pri úveroch so štátnou zárukou a vykonalo sa  preúčtovanie čiastky 19 921 619 tis. Sk z dlhodobých do krátkodobých úverov.

Zníženie dlhodobých bankových úverov oproti plánu konsolidačnej funkcie o 14 387 551 tis. Sk je hlavne z dôvodu, ktorý uvádzame u krátkodobých úverov. Zníženie súvisí aj s úhradou splátky istiny úveru konzorciu Caylon - Depfa Investment Bank a s pozitívnym vývojom SKK voči EUR. 

Časové rozlíšenie je nižšie oproti plánu konsolidačnej funkcie o 2  986 731 tis. Sk,  hlavne z dôvodu nižšieho objemu prijatých dotácií na investičnú výstavbu ako počítal plán konsolidačnej funkcie.